Source: https://www.aegonmarket.ro/asigurare/Aegon-diagnose-me-Junior
Timestamp: 2020-01-21 20:37:03+00:00

Document:
Vreau ca fetița mea să beneficieze de cele mai bune servicii medicale
Asigurarea Aegon Diagnose.me Junior îți oferă servicii online de a doua opinie medicală pentru copii cu vârste între 1 și 17 ani.
Când este vorba de sănătatea copilului tău, ai face orice să fii sigur că diagnosticul și recomandările de tratament sunt cele mai potrivite. Cu atât mai mult cu cât eroarea de diagnostic după o singură opinie medicală poate să ajungă la 40%.
Cu Aegon Diagnose.me Junior copilul tău beneficiază de servicii online de evaluare a diagnosticului și recomandare a tratamentului din partea unei echipe de peste 1500 de medici specialiști din SUA și Europa.
Acces la medici specialiști internaționali
Evaluare diagnostic/ tratament
Consultanță și comunicare în română
Află mai multe despre asigurarea Aegon Diagnose.me Junior. Descarcă materialul de prezentare.
Aegon Diagnose.me Junior.pdf
Cumpără asigurarea Aegon Diagnose.me Junior
PACHETUL DE ASIGURARE
Servicii online de a doua opinie medicală:
consult medical realizat de un medic specialist internațional;
raport medical tradus în limba română și transmis în 7 zile lucrătoare;
După primirea raportului medical, poți adresa 2 întrebări suplimentare într-un interval de 14 zile lucrătoare.
+ Suma asigurată de 1.000 de lei în caz de deces din boală sau accident.
+ Suma asigurată de 30.000 de lei în caz de deces din accident.
PREȚ 120 lei/an
Înainte de a cumpăra, citește condițiile de asigurare
ASIGURAREA AEGON DIAGNOSE.ME JUNIOR
Articolul 2. Contractul de asigurare
Articolul 3. Începutul și încetarea asigurării
Articolul 4. Suma asigurată
Articolul 5. Prima de asigurare
Articolul 6. Reînnoirea contractului
Articolul 7. Taxe și comisioane
Articolul 8. Modificarea datelor contractuale
Articolul 9. Desemnarea și schimbarea beneficiarului în caz de deces
Articolul 10. Obligaţiile Asiguratului
Articolul 11. Obligațiile Asigurătorului
Articolul 12. Riscurile asigurate
Articolul 13. Excluderi
Articolul 14. Stabilirea și plata indemnizaţiei de asigurare
Articolul 15. Serviciul Diagnose.me
Articolul 16. Dispoziţii finale
ARTICOLUL 1. DEFINIŢII
Accident: eveniment imprevizibil, survenit independent de voinţa Asiguratului, care cauzează vătămări corporale, datorate acţiunii subite și violente asupra organismului a unor factori externi fizici (mecanici, termici, electrici, etc.) sau chimici, cu excepţia infecţiilor (virale, bacteriene, fungice, etc.) şi substanţelor terapeutice care acţionează asupra sistemului imunitar.
Asigurat: persoană fizică, cetățean român sau străin cu domiciliul/ rezidența în România, a cărei viaţă sau sănătate este asigurată prin contractul de asigurare.
Asigurător: AegonTowarzystwo Ubezpieczen na Zycie S.A ., cu sediul ul. Woloska 5, 02-675 Warszawa, număr de ordine în Registrul Asigurătorilor şi Reasigurătorilor şi intermediarilor în asigurări şi/sau reasigurăriRX-912, reprezentat pe teritoriul României de Aegon Towarzystwo Ubezpieczen na Zycie S.A. Varsovia - Sucursala Florești, cu sediul pe str. Avram Iancu, Nr. 506-508, Et. 5, 407280 Floresti, Cluj, România, Nr. O.R.C.: J12/3192/2011, CUI: 29501352, Operator de date cu caracter personal:22362/2012.
Beneficiar: persoana fizică îndreptăţită, după caz, să primească conform condiţiilor contractuale sau legii, indemnizaţia de asigurare. In cazul decesului Asiguratului, Beneficiari sunt mostenitorii legali ai Asiguratului, iar în cazul intervenției chirurgicale sau spitalizării Asiguratului, Beneficiar este Asiguratul.
Boală: starea anormală, patologică, determinată de afectarea temporară sau ireversibilă a structurii și/ sau funcționalității normale a întregului organism sau a oricărei părți a acestuia, diagnosticată de medicul specialist conform criteriilor clinice, paraclinice sau de laborator specifice.
Contractant: persoană fizică, cetățean român sau străin cu domiciliul/ rezidența în România care încheie contractul de asigurare cu Asigurătorul și care îşi asumă responsabilitatea de a plăti primele de asigurare la termenele stabilite.
Consult medical: evaluare medicală în caz de îmbolnăvire a Asiguratului, prestată de un medic specialist, care presupune emiterea unei a doua opinii prin analiza documentaţiei şi a probelor medicale, pe baza cărora a fost stabilit diagnosticul inițial al Asiguratului.
Data de intrare în vigoare a contractului de asigurare: data înscrisă în contractul de asigurare la care începe răspunderea Asigurătorului.
Data de maturitate a contractului de asigurare: data la care se împlinește un an de la data de intrare în vigoare sau de la data reînnoirii contractului de asigurare, dată la care încetează răspunderea Asigurătorului.
Deces din accident sau boală: decesul Asiguratului survenit în perioada de valabilitate a contractului de asigurare ca urmare a unui accident sau unei boli produse/diagnosticate în perioada de valabilitate a contractului de asigurare.
decesul Asiguratului survenit în perioada de valabilitate a contractului de asigurare ca urmare a unui accident produs în perioada de valabilitate a contractului de asigurare.
Deces din accident: decesul Asiguratului survenit în perioada de valabilitate a contractului de asigurare ca urmare a unui accident sau unei boli produse/diagnosticate în perioada de valabilitate a contractului de asigurare.
Diagnose.me: platformă online, reprezentată de compania Diagnose.me BV, cu sediul în Amsterdam, Olanda, care facilitează furnizarea de rapoarte de a doua opinie de către o echipă de medici specialişti internaţionali pentru Asigurații care au ales să utilizeze serviciile intermediate de către aceasta.
Eveniment asigurat: eveniment care stă la baza producerii riscului asigurat în urma căruia Asigurătorul acorda despăgubiri în baza condițiilor de asigurare.
Indemnizaţie de asigurare: suma plătită Beneficiarului în cazul producerii riscului asigurat în perioada de valabilitate a contractului de asigurare.
Moneda contractului de asigurare: moneda în care sunt exprimate primele de asigurare şi sumele asigurate. Moneda contractul de asigurare este lei.
Moştenitori: persoanele desemnate conform legislației române în vigoare privitoare la succesiune.
Perioada de valabilitate a contractului de asigurare: perioada cuprinsă între data de intrare în vigoare a contractului de asigurare şi data de maturitate a contractului de asigurare.
Perioada de așteptare: perioada cuprinsă între data de intrare în vigoare a contractului de asigurare și data primei diagnosticări a unei afecțiuni pentru care se solicită a doua opinie. Perioada de așteptare este de 30 de zile calendaristice.
1. Contractul de asigurare se încheie pentru o perioadă inițială de un an cu posibilitate de reînnoire pentru perioade succesive egale cu perioada inițială.
2. Poate fi asigurată o persoană cu vârsta de minimum 1 an la data intrării în vigoare a contractului de asigurare şi maximum 18 de ani la data de maturitate a contractului. În cazul Asiguratului minor, toate drepturile vor fi exercitate de către Contractant, care are calitatea de reprezentant legal al Asiguratului.
3. Contractantul trebuie să aibă la data intrării în vigoare a contractului de asigurare vârsta minimă de 18 ani, iar la maturitatea contractului de asigurare, vârsta maximă a acestuia nu poate să depășească 85 de ani.
4. Contractantul dispune de dreptul de a renunţa la contractul de asigurare, fără a fi necesară invocarea vreunui motiv, în termen de 20 zile calendaristice, calculate de la data intrării în vigoare a contractului de asigurare. În acest sens, Contractantul va anunța pe e-mail Asigurătorul. În acest caz, Asigurătorul va restitui valoarea primei de asigurare, dacă în acest interval nu a fost solicitată nicio despăgubire ca urmare a producerii evenimentului asigurat.
ARTICOLUL 3. ÎNCEPUTUL ŞI ÎNCETAREA ASIGURĂRII
1. Răspunderea Asigurătorului în baza contractului de asigurare începe la ora 0:00 a zilei următoare emiterii contractului de asigurare sau la o dată ulterioară solicitată de către Asigurat, cu condiţia achitării primei de asigurare.
2. Răspunderea Asigurătorului în baza contractului de asigurare încetează într-una din următoarele situaţii:
a. la data de maturitate;
b. la producerea decesului Asiguratului;
c. la iniţiativa Asiguratului, prin denunțare unilaterală;
d. la iniţiativa Asigurătorului, conform condiţiilor contractuale.
3. Decizia de denunțare unilaterală a contractului de asigurare, emisă după termenul de 20 zile calendaristice, se comunică de către Asigurat prin e-mail. Contractul va înceta de plin drept, fără a mai fi necesară îndeplinirea vreunei alte formalități, la ora 0:00 a zilei următoare înregistrării solicitării Asiguratului la sediul Asigurătorului.
4. În cazul denunțării unilaterale a contractului, Asigurătorul va returna partea din prima aferentă perioadei cuprinse între data denunțării și data maturității contractului de asigurare. Valoarea primei de returnat se calculează astfel:
R= P - C, unde
R – valoarea primei de returnat
P – valoarea inițială a primei
C – costuri* (calculate pro rata).
*costuri – reprezintă costurile suportate de Asigurător în legătură cu contractul de asigurare pentru perioada dintre data intrării în vigoare și data denunțării unilaterale pentru: analiza cererii de asigurare, emiterea contractului de asigurare, procesarea contractului de asigurare, costul riscului asigurat și al serviciului Diagnose.me.
5. Contractul de asigurare încetează de drept, automat, în momentul încheierii colaborării dintre Asigurător și Diagnose.me BV.
Suma asigurată pentru riscurile asigurate care stă la baza stabilirii indemnizației de asigurare este menţionată în contractul de asigurare.
1. Contractantul are obligația să achite prima de asigurare în lei la data achiziționării produsului de pe www.aegonmarket.ro. Achitarea acesteia condiţionează îndeplinirea obligaţiilor Asigurătorului, conform contractului de asigurare.
2. Plata se poate face prin mijloacele online puse la dispoziție pe www.aegonmarket.ro .
1. Contractul de asigurare se poate reînnoi anual cu respectarea următoarelor condiții:
a. vârsta Asiguratului să nu depășească limita de 18 ani la maturitatea contractului de asigurare reînnoit, iar vârsta Contractantului să nu depășească limita de 85 ani la maturitatea contractului de asigurare reînnoit;
b. plata primei de asigurare înainte de maturitatea contractului de asigurare în vigoare.
2. Dacă prima de asigurare nu a fost achitată înainte de maturitatea contractului de asigurare în vigoare, există o perioadă de grație de 30 de zile calendaristice în care se poate efectua plata primei de asigurare. În perioada de grație, Asiguratul beneficiază de protecția oferită de asigurare. În cazul în care Contractantul nu a efectuat plata primei de asigurare nici în cadrul perioadei de grație, protecția prin asigurare încetează începând cu ora 00:00 a zilei imediat următoare zilei expirării termenului de grație. Dacă în perioada de grație se produce evenimentul asigurat, iar prima de asigurare nu a fost plătită, valoarea acesteia se va deduce din indemnizația de asigurare.
3. Reînnoirea contractului de asigurare va fi confirmată prin emiterea unei anexe de reînnoire la contractul de asigurare.
4. În situații excepționale, Asigurătorul poate propune modificarea valorii primei de asigurare. Această modificare va fi comunicată cu 30 de zile calendaristice înainte de data reînnoirii.
5. La reînnoirea contractului de asigurare nu se mai aplică perioada de așteptare de 30 de zile în cazul primei diagnosticări a unei afecţiuni pentru care se solicită a doua opinie.
Asigurătorul suportă toate taxele şi comisioanele bancare referitoare la plăţile efectuate de către acesta (indemnizații de asigurare, restituiri de prime).
1. Contractantul poate modifica date precum adresă, nume și/sau prenume online, pe platforma www.24aegon.ro., sau prin transmiterea unei cereri pe adresa de e-mail info@aegon.ro..
O modificare a acestor date, neadusă la cunoștința Asigurătorului, este inopozabilă acestuia.
2. Orice răspuns adresat Contractantului cu privire la solicitările de modificare a datelor contractuale se transmite pe adresa de e-mail a Contractantului sau se înmânează reprezentanților legali ai acestuia.
ARTICOLUL 9. DESEMNAREA ŞI SCHIMBAREA BENEFICIARULUI ÎN CAZ DE DECES
1. Contractantul poate nominaliza unul sau mai mulţi Beneficiari în caz de deces cu precizarea procentului din indemnizaţie cuvenit fiecăruia și cu condiția existenței interesului asigurabil.
2. Contractantul poate modifica Beneficiarii şi/sau procentele din indemnizație oricând pe durata asigurării, înainte de producerea evenimentului asigurat. În cererea de modificare se vor menționa datele de identificare ale noului Beneficiar, precum şi procentul din indemnizație.
3. Dacă decesul Asiguratului se produce ca urmare a unui act intenţionat al Beneficiarului, pentru care s-a pronunţat o hotărâre penală împotriva acestuia, rămasă definitivă şi irevocabilă, Beneficiarul este decăzut din dreptul de a încasa indemnizația de asigurare. Prin urmare, plata se va face către ceilalţi Beneficiari desemnaţi, sau către moştenitorii Asiguratului, în conformitate cu legislaţia în vigoare referitoare la succesiune.
Contractantul este obligat să achite prima de asigurare, în conformitate cu prevederile relevante din cererea de asigurare.
Asigurătorul se obligă să plătească indemnizația de asigurare, conform Condițiilor de Asigurare, pentru riscurile asigurate menționate în prezentele Condiții Generale.
1. Riscurile asigurate în baza contractului de asigurare sunt:
a. decesul din accident sau boală;
b. decesul din accident.
2. Riscurile sunt acoperite atât pe teritoriul României, cât şi în afara acestuia.
1. Asigurătorul nu datorează indemnizație de asigurare pentru riscul asigurat cauzat de:
a. Participarea activă a Asiguratului la operațiuni de război, război civil, invazie, ocupație militară, ostilități, rebeliune, tulburări civile, insurecții, dictatură militară sau lovituri de stat, revolte, greve, acte de terorism sau de sabotaj, acte de vandalism, forțe armate sau de menținere a păcii;
b. Participarea Asiguratului, cu vinovăție, în orice formă sau modalitate, la săvârșirea unei fapte ce constituie infracțiune, potrivit legii de la data săvârșirii faptei;
c. Pandemii sau epidemii confirmate de autoritățile competente;
d. Contaminări radioactive sau chimice datorate utilizării unei arme sau dispozitiv pe bază de energie sau radiație termonucleară;
e. Accidente aeriene, cu excepția accidentelor survenite atunci când Asiguratul călătorește ca pasager într-un avion al unei companii de transport aerian autorizate să efectueze transportul de persoane;
f. Accidente provocate intenționat sau tentativă de sinucidere, automutilare sau autovătămare a Asiguratului, indiferent de starea sa mintală;
g. Boli mintale, tulburări psihice sau de natură nervoasă a Asiguratului;
h. Consecințele folosirii de către Asigurat a drogurilor, stupefiantelor și narcoticelor fără prescripție medicală;
i. Consecințele consumului de alcool de către Asigurat.
1. Indemnizația în caz de deces din accident sau boală
1. În caz de deces, survenit în perioada de valabilitate a Contractului de Asigurare ca urmare a unei boli diagnosticate pentru prima oară pe perioada de valabilitate a Contractului de Asigurare, Asigurătorul va plăti Beneficiarului o indemnizație egală cu suma asigurată pentru deces din accident sau boală.
2. Indemnizația în caz de deces din accident În caz de deces, survenit în perioada de valabilitate a Contractului de Asigurare ca urmare a unui accident care este produs în perioada de valabilitate a Contractului de Asigurare, Asigurătorul va plăti Beneficiarului o indemnizație egală cu suma asigurată pentru deces din accident sau boală la care se adaugă suma asigurată pentru deces din accident.
3. În vederea plăţii indemnizaţiei de deces, Beneficiarul este obligat să prezinte Asigurătorului, în termen de maximum 30 de zile calendaristice de la producerea decesului, următoarele:
a. documente care să dovedească legitimitatea Beneficiarului de a obţine indemnizaţia;
b. certificatul de deces în copie legalizată sau hotărâre judecătorească de declarare a decesului, după caz;
c. copia certificatului medical constatator al decesului vizat de Registrul de Stare Civilă;
d. copia actelor legale încheiate de organele competente cu privire la evenimentul în urma căruia a survenit decesul.
4. Asigurătorul îşi rezervă dreptul de a refuza plata indemnizaţiei în cazul în care nu au fost puse la dispoziţia sa documentele mai sus menţionate şi de a solicita şi alte documente necesare pentru analizarea cauzelor și împrejurărilor producerii riscului asigurat.
5. Beneficiarul este obligat să furnizeze toate informaţiile şi documentele solicitate de Asigurător şi să permită acestuia să facă investigaţii cu privire la circumstanţele producerii riscului asigurat.
6. Înscrierea în fals, anularea sau orice modificare intervenită cu privire la valabilitatea juridică sau în conținutul documentelor medicale prezentate de către Beneficiar pot atrage după caz exonerarea Asigurătorului privind plata indemnizației.
7. Plata indemnizației se va face în lei într-un cont bancar al Beneficiarului deschis la o bancă pe teritoriul României. Asigurătorul va efectua plata indemnizaţiei în termen de maximum 30 de zile calendaristice de la data la care documentaţia solicitată este completă.
8. În cazul în care nu a fost stabilit un Beneficiar în caz de deces sau dacă Beneficiarul desemnat a decedat sau a fost revocat înaintea sau la data producerii riscului asigurat, plata se face moştenitorilor Asiguratului, în calitate de Beneficiari conform legislaţiei române în vigoare în ceea ce priveşte succesiunea. Dacă Beneficiarul decedează după data producerii riscului asigurat, drepturile sale sunt transferate asupra moștenitorilor Beneficiarului conform legislaţiei române în vigoare în ceea ce priveşte succesiunea.
9. În cazul în care riscul asigurat s-a produs în afara teritoriului României atunci documentele necesare pentru analizarea cauzelor și împrejurărilor în care s-a produs riscul asigurat vor fi traduse în limba română, de către un un traducător autorizat, iar costul traducerii va fi suportat de către Beneficiar.
Contractul de Asigurare are atașat serviciul Diagnose.me care îi permite Asiguratului să beneficieze de o a doua opinie în cazul îmbolnăvirii și diagnosticării cu una din afecțiunile menționate în Anexa 2 la prezentele Condiții de Asigurare. Pentru evitarea oricărui dubiu, platforma online administrată de Diagnose.me BV este exclusiv responsabilă pentru calitatea și conformitatea serviciilor furnizate direct Asiguratului.
1. Legea aplicabilă prezentului contract de asigurare este legea română. Dispozițiile contractuale se completează cu cele legale în materie, și anume Codul Civil, Legea 237/2015 privind activitatea de asigurare şi supravegherea asigurărilor, cu modificările şi completările ulterioare, Legea 236/2018 privind distribuția de asigurări precum și legislația secundară elaborată de Autoritatea de Supraveghere Financiară. Dacă pe parcursul derulării contractului de asigurare, prevederile legale vor suferi modificări cu impact asupra unor dispoziţii contractuale, atunci se vor aplica prevederile legale în vigoare la momentul respectiv.
2. Pentru orice posibile diferențe de opinii care ar putea apărea între părți cu privire la încheierea, interpretarea, executarea sau încetarea relațiilor contractuale se va încerca soluționarea în prealabil pe cale amiabilă, părțile urmând a se convoca în vederea concilierii diferendului într-un loc și la un termen precis determinate. În urma efectuării acestei proceduri, se va încheia un proces-verbal care va constata voința părților. Neajungerea la un acord sau neprezentarea nejustificată la conciliere permite sesizarea instanțelor judecătorești competente de la sediul Asigurătorului, în vederea soluționării litigiilor.
3. Asiguratul are dreptul de a apela la soluționarea alternativă a litigiilor, potrivit dispozițiilor Ordonanței Guvernului nr. 38/2015 și a regulamentelor și procedurilor emise de Autoritatea de Supraveghere Financiară și, precum și cu privire la condițiile de accesare a procedurilor de soluționare a litigiilor, cu condiția să facă dovada că, în prealabil, a încercat să soluționeze litigiul direct. Soluționarea alternativă a litigiilor se efectuează de Entitatea de Soluționare Alternativă a Litigiilor (SAL-FIN) în domeniul financiar nebancar, ce funcționează exclusiv în cadrul Autorității de Supraveghere Financiară. Pentru soluționarea alternativă a litigiilor Asiguratul trebuie să își exprime această opțiune în mod voluntar și să se adreseze SAL-FIN în scris, direct la sediul SAL-FIN, prin poștă sau prin mijloace electronice de comunicare.
4. Comunicarea între părțile contractante se va realiza prin mijloacele electronice (de exemplu pe e-mail și pe platforma online www.24aegon.ro).
5. La calculul primelor de asigurare şi/sau indemnizațiilor de asigurare s-au utilizat tabele de mortalitate și morbiditate care pot fi obţinute la cerere de la Asigurător.
6. În ceea ce privește stabilitatea financiară a companiei Aegon, menționăm că cel mai bun garant în acest sens este legislația europeană Solvency II, la care se supune și compania noastră. Raportul privind solvabilitatea şi stabilitatea financiară a companiei în conformitate cu regimul Solvency II se regăsește pe site-ul companiei aegon.ro.
Sunt de acord cu Condițiile de asigurare.
Nu sunt de acord cu Condițiile de asigurare.*
* În cazul în care nu ești de acord cu Condițiile de asigurare, achiziționarea nu este posibilă.

References: Articolul 2

Articolul 3

Articolul 4

Articolul 5

Articolul 6

Articolul 7

Articolul 8

Articolul 9

Articolul 10

Articolul 11

Articolul 12

Articolul 13

Articolul 14

Articolul 15

Articolul 16

ARTICOLUL 1

ARTICOLUL 3

ARTICOLUL 9